
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 446 

24 Μαρτίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός λεπτομερειών χορήγησης της συνδε- 
δεμένης ενίσχυσης στον τομέα των πορτοκα¬ 
λιών που οδηγούνται προς χυμοποίηση σε εκτέ¬ 
λεση του άρθρου 52, του Κανονισμού (ΕΚ) αριθ. 

1307/2013 του Συμβουλίου. 1 

Καθορισμός πάγιου χορηγήματος καθαριότητας ΥΔΕ 

Ν. Ρεθύμνης έτους 2015. 2 

Καθορισμός παγίου κατ’ αποκοπή χορηγήματος κα¬ 
θαριότητας για την ΕΛ.Υ.Τ. Θεσσαλονίκης. 3 

Τροποποίηση συστατικής πράξης του Ν.Π.Δ,Δ με την 
επωνυμία «ΠΝΕΥΜΑΤΙΚΟ & ΚΑΛΛΙΤΕΧΝΙΚΟ ΚΕ¬ 
ΝΤΡΟ ΣΤΑΦΙΔΟΚΑΜΠΟΥ» του Δήμου ΑΝΔΡΑΒΙ- 

ΔΑΣ-ΚΥΛΛΗΝΗΣ. 4 

Παροχή εξουσιοδότησης υπογραφής «Με εντολή 
Εκτελεστικού Γραμματέα» στον Προϊστάμενο του 

Τμήματος Κτηνιατρικής της Π.Ε. Ιωαννίνων. 5 

Χορήγηση άδειας Λειτουργίας Μονάδας Φροντίδας 
Ηλικιωμένων Κερδοσκοπικού Χαρακτήρα (Μ.Φ.Η.- 
Κ.Χ.) με την επωνυμία «ΑΝΟΕΜΙΣ» ιδιοκτησίας 

Μαργαρίτας Μόλβαλη. 6 

Ένταξη υπηρετούντος στο Πανεπιστήμιο Θεσσαλίας 
υπαλλήλου, ΠΕ κατηγορίας, με σύμβαση ιδιωτι¬ 
κού δικαίου αορίστου χρόνου (ΙΔΑΧ), στην κατη¬ 
γορία Εργαστηριακού Διδακτικού Προσωπικού 
(Ε.ΔΙ.Π.). 7 


ΑΠΟΦΑΣΕΙ Σ 

Αριθμ. 561/26111 (1) 


Καθορισμός λεπτομερειών χορήγησης της συνδεδε- 
μένης ενίσχυσης στον τομέα των πορτοκαλιών που 
οδηγούνται προς χυμοποίηση σε εκτέλεση του άρ¬ 
θρου 52, του Κανονισμού (ΕΚ) αριθ. 1307/2013 του 
Συμβουλίου. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΑΡΑΓΩΓΙΚΗΣ ΑΝΑΣΥΓΚΡΟΤΗΣΗΣ, 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις: 

α) της παρ. 2 του αρ. 62 του Ν. 4235/2014 «Διοικητικά 


μέτρα, διαδικασίες και κυρώσεις στην εφαρμογή της 
ενωσιακής και εθνικής νομοθεσίας στους τομείς των 
τροφίμων, των ζωοτροφών και της υγείας και προστα¬ 
σίας των ζώων και άλλες διατάξεις αρμοδιότητας του 
Υπουργείου Αγροτικής Ανάπτυξης και Τροφίμων, 
β) των άρθρων 13 μέχρι και 29 του Ν. 2637/1998 (Α' 
200) «Σύσταση Οργανισμού Πληρωμών και Ελέγχου 
Κοινοτικών Ενισχύσεων Προσανατολισμού και Εγγυή¬ 
σεων», όπως τροποποιήθηκαν και συμπληρώθηκαν με 
το άρθρο 4 του Ν. 2732/1999 (ΦΕΚ 154 Α'), το άρθρο 24 
του Ν. 2945/2001 (ΦΕΚ 223 Α') και το άρθρο 29 παρ. 1-8 
του Ν. 3147/2003 (ΦΕΚ 135/Α'/2003), 
γ) της με αριθμ. 262385/21-4-2010 κοινής υπουργικής 
απόφασης (ΦΕΚ 509/23-4-2010) «Εφαρμογή του καθε¬ 
στώτος της πολλαπλής συμμόρφωσης και λοιπά συ¬ 
μπληρωματικά μέτρα σε εκτέλεση του Κανονισμού (ΕΚ) 
73/2009 και του κανονισμού 1698/05 του Συμβουλίου», 
όπως τροποποιήθηκε και ισχύει. 

2. Τους Κανονισμούς (ΕΕ): 

α) 1307/2013 του Συμβουλίου, «Για τη θέσπιση κοινών 
κανόνων για τις άμεσες ενισχύσεις στους γεωργούς 
βάσει καθεστώτων στήριξης στο πλαίσιο της Κοινής 
γεωργικής πολιτικής και για την κατάργηση του κανο¬ 
νισμού (ΕΚ) αριθ. 63/2008 και του κανονισμού (ΕΚ) αριθ. 
73/2009 του Συμβουλίου». 

β) 1306/2013 του Συμβουλίου «σχετικά με τη χρημα¬ 
τοδότηση, τη διαχείριση και την παρακολούθηση της 
κοινής γεωργικής πολιτικής και την κατάργηση των 
κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) 
αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 
και (ΕΚ) αριθ. 485/2008 του Συμβουλίου». 

γ) 639/2014 της Επιτροπής του κατ’ εξουσιοδότηση 
κανονισμού «για τη συμπλήρωση του κανονισμού (ΕΕ) 
αριθ. 1307/2013 του Ευρωπαϊκού Κοινοβουλίου και του 
Συμβουλίου περί θεσπίσεως κανόνων για άμεσες ενι¬ 
σχύσεις στους γεωργούς βάσει καθεστώτων στήριξης 
στο πλαίσιο της κοινής γεωργικής πολιτικής και για 
την τροποποίηση του παραρτήματος X του εν λόγω 
κανονισμού». 

δ) 640/2014 της Επιτροπής «για τη συμπλήρωση του 
κανονισμού (ΕΕ) αριθ. 1306/2013 του Ευρωπαϊκού Κοι¬ 
νοβουλίου και του Συμβουλίου όσον αφορά το ολο¬ 
κληρωμένο σύστημα διαχείρισης και ελέγχου και τους 
όρους απόρριψης ή ανάκτησης πληρωμών καθώς και 
τις διοικητικές κυρώσεις που εφαρμόζονται στις άμεσες 

ενισχύσεις, τη στήριξη της αγροτικής ανάπτυξης και την 
πολλαπλή συμμόρφωση». 

ε) 641/2014 της Επιτροπής «για τη θέσπιση κανόνων 
εφαρμογής του κανονισμού (ΕΕ) αριθ. 1307/2013 του 
Ευρωπαϊκού Κοινοβουλίου και του Συμβουλίου περί 
θεσπίσεως κανόνων για άμεσες ενισχύσεις στους γε¬ 
ωργούς βάσει καθεστώτων στήριξης στο πλαίσιο της 
κοινής γεωργικής πολιτικής». 

στ) 809/2014 της Επιτροπής για τη θέσπιση κανόνων 
εφαρμογής του κανονισμού (ΕΕ) αριθ. 1306/2013 του 
Ευρωπαϊκού Κοινοβουλίου και του Συμβουλίου όσον 
αφορά το ολοκληρωμένο σύστημα διαχείρισης και ελέγ¬ 
χου, τα μέτρα αγροτικής ανάπτυξης και την πολλαπλή 
συμμόρφωση. 

3. Την με αριθμ. Υ103(ΦΕΚ 309/Β72-3-2015) απόφαση 
του Πρωθυπουργού σχετικά με την Ανάθεση αρμοδιο¬ 
τήτων στον Αναπληρωτή Υπουργό Παραγωγικής Ανα¬ 
συγκρότησης, Περιβάλλοντος και Ενέργειας, Ευάγγελο 
Αποστόλου, του Δημητρίου. 

4. Την με αριθμ. 3727/12-1-2015 εισήγηση του Οργανι¬ 
σμού Πληρωμών και Ελέγχου Κοινοτικών Ενισχύσεων 
Προσανατολισμού και Εγγυήσεων (Ο.Π.Ε.Κ.Ε.Π.Ε.). 

5. Το γεγονός ότι από την εφαρμογή της παρούσας 
δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζουμε: 

Αρθρο 1 

Πεδίο Εφαρμογής 

Με την παρούσα απόφαση καθορίζονται οι αναγκαίες 
λεπτομέρειες εφαρμογής της προαιρετικής συνδεδεμέ- 
νης στήριξης για τα πορτοκάλια προς χυμοποίηση σε 
εφαρμογή του άρθρου 52 του Κανονισμού (ΕΕ) 1307/2013 
του Συμβουλίου, αναφερόμενης εφεξής ως «συνδεδε- 
μένη ενίσχυση». 

Αρθρο 2 

Προϋπολογισμός και πόροι χρηματοδότησης 

1. Ο συνολικός ετήσιος προϋπολογισμός για το έτος 
2015 ανέρχεται στα 9.000.000€, για το έτος 2016 στα 
11.858.727€, για το έτος 2017 στα 11.717.296€, για το έτος 
2018 στα 11.588.099€, για το έτος 2019 στα 11.458.914€ 
και για το έτος 2020 στα 11.458.914€. 

2. Η έκταση αναφοράς σε επίπεδο χώρας σύμφωνα 
με το άρθρο 52.6 του Καν. (ΕΕ) 1307/13 καθορίζεται σε 
28.500 εκτάρια. 

Η χρηματοδότηση της ενίσχυσης προέρχεται από τους 
πόρους του άρθρου 53 του Κανονισμού (ΕΕ) 1307/2013 
του Ευρωπαϊκού Κοινοβουλίου και του Συμβουλίου. 

Άρθρο 3 

Όροι επιλεξιμότητας 

Δικαιούχοι της συνδεδεμένης ενίσχυσης είναι οι γεωρ¬ 
γοί που πληρούν τους παρακάτω όρους επιλεξιμότητας: 

1. Παραδίδουν για χυμοποίηση από 1η Ιανουάριου έως 
και 31 Δεκεμβρίου κάθε έτους κατ’ ελάχιστο 7 τόνους 
πορτοκάλια ανά εκτάριο καλλιεργούμενης έκτασης. 
Η αναλογία αυτή υπολογίζεται με βάση το σύνολο των 
παραδόσεων και το σύνολο των εκτάσεων πορτοκα¬ 
λεώνων που δηλώνονται στην ενιαία αίτηση ενίσχυσης 
των γεωργών. 

2. Οι παραδόσεις στις μεταποιητικές επιχειρήσεις 
πραγματοποιούνται υποχρεωτικά μέσω ενός και μόνον 
από τους παρακάτω «φορείς»: 


α) υφιστάμενες Συλλογικές Αγροτικές Οργανώσεις 
(ΣΑΟ) όπως ορίζονται στο άρθρο 1 του Ν. 4015/19-09-2011 
«σχετικά με το θεσμικό πλαίσιο για τους αγροτικούς 
συνεταιρισμούς, τις συλλογικές οργανώσεις και την επι¬ 
χειρηματικότητα του αγροτικού κόσμου - οργάνωση 
της εποπτείας του κράτους», όπως τροποποιήθηκε και 
ισχύει, 

β) υφιστάμενες ομάδες και οργανώσεις παραγωγών, 
σύμφωνα με τον καν. (ΕΚ) 1308/13 του Συμβουλίου και 
της υπ’ αριθμ. 266355/11-02-2009 απόφασης του Υπουρ¬ 
γού Αγροτικής Ανάπτυξης και Τροφίμων όπως τροπο¬ 
ποιήθηκε και ισχύει, 

γ) οποιαδήποτε νέα νομική οντότητα έχουσα εμπορική 
δραστηριότητα στον τομέα των εσπεριδοειδών συστα- 
θεί μετά την 1-1-2015, υπό την προϋπόθεση ότι διαθέτει 
τουλάχιστον 400 μέλη. 

Επισημαίνεται ότι γεωργοί οι οποίοι δεν είναι μέλη 
των ανωτέρω φορέων μπορούν να παραδίδουν σε αυ¬ 
τούς ως συνεργαζόμενοι. 

3. Η ελάχιστη επιλέξιμη έκταση αγροτεμαχίου προς 
ένταξη στο καθεστώς συνδεδεμένης ενίσχυσης ορίζεται 
σε 0,1 εκτάρια. 

Άρθρο 4 

Καθορισμός και καταβολή ενίσχυσης 

1. Η στήριξη καταβάλλεται υπό τη μορφή συνδεδεμέ¬ 
νης ενίσχυσης, ανά εκτάριο σε ετήσια βάση. 

2. Το ακριβές ύψος της ενίσχυσης για κάθε έτος καθο¬ 
ρίζεται με απόφαση του Υπουργού Παραγωγικής Ανα¬ 
συγκρότησης, Περιβάλλοντος και Ενέργειας, σύμφωνα 
με το άρθρο 53 του Καν. (Ε.Ε) 639/2014. Για το σκοπό 
αυτό ο Οργανισμός Πληρωμών και Ελέγχου Κοινοτικών 
Ενισχύσεων Προσανατολισμού και Εγγυήσεων γνωστο¬ 
ποιεί, τον συνολικό αριθμό επιλέξιμων εκταρίων πορτο¬ 
καλιών προς χυμοποίηση ανά έτος. 

Αρθρο 5 

Υποχρεώσεις γεωργών 

Οι γεωργοί προκειμένου να τύχουν της ενίσχυσης του 
άρθρου 1 της παρούσας υποχρεούνταί: 

1. Να υποβάλλουν αίτημα λήψης ενίσχυσης. Το αίτημα 
λήψης της συνδεδεμένης ενίσχυσης γίνεται σε ειδική 
θέση του εντύπου της ενιαίας δήλωσης καλλιέργειας - 
ενιαίας αίτησης ενίσχυσης ανεξάρτητα αν οι ενδιαφερό¬ 
μενοι είναι δικαιούχοι ή όχι της βασικής ενίσχυσης. Γ ια 
την εν λόγω δήλωση συμμετοχής ισχύουν τα οριζόμενα 
από τις σχετικές αποφάσεις για την βασική ενίσχυση 
συμπεριλαμβανομένων και των προθεσμιών υποβολής 
της. Η δήλωση συμμετοχής του γεωργού συνεπάγεται 
ότι ο γεωργός αποδέχεται τα οριζόμενα στην παρού¬ 
σα απόφαση σχετικά με τη διαδικασία χορήγησης της 
ενίσχυσης, τους ισχύοντες όρους και τις προϋποθέσεις 
καθώς και την κοινοποίηση των στοιχείων του. 

2. Να υποβάλλουν στον ΟΠΕΚΕΠΕ συνημμένα με την 
ενιαία αίτηση ενίσχυσης τα επίσημα παραστατικά που 
απαιτούνται από τον ΟΠΕΚΕΠΕ. 

3. Να τηρούν στο σύνολο της εκμετάλλευσής τους 
τις κανονιστικές απαιτήσεις διαχείρισης και την καλή 
γεωργική και περιβαλλοντική κατάσταση σύμφωνα με 
τα οριζόμενα του άρθρου 93 και 94 του κανονισμού 
(ΕΚ) αριθμ. 1306/2013. 

4. Να δέχονται και να διευκολύνουν τους ελέγχους 
από τις αρμόδιες Εθνικές και Κοινοτικές αρχές ελέγχου 

παρέχοντας οποιοδήποτε συμπληρωματικό στοιχείο ή 
πληροφορία τους ζητηθεί. 

5. Να διατηρούν τουλάχιστον για 2 έτη τα επίσημα 
παραστατικά τα οποία τεκμηριώνουν την παράδοση της 
πρώτης ύλης στις μεταποιητικές επιχειρήσεις μέσω των 
φορέων του άρθρου 3 ή/και οποιαδήποτε άλλα στοιχεία 
απαιτούνται από τον ΟΠΕΚΕΠΕ. 

Άρθρο 6 

Υποχρεώσεις φορέων 

Οι φορείς του άρθρου 3, στους οποίους οι γεωργοί 
παραδίδουν την πρώτη ύλη υποχρεούνταί: 

1) Να συνάπτουν συμβάσεις με εγκεκριμένες μεταποιη¬ 
τικές επιχειρήσεις για την ποσότητα της πρώτης ύλης 
που θα παραδοθεί πριν την έναρξη των παραδόσεων. 
Αντίγραφα των συμβάσεων κατατίθενται στον ΟΠΕΚΕ¬ 
ΠΕ και στην οικεία ΔΑΟΚ εντός δέκα ημερολογιακών 
ημερών από την υπογραφή τους. Ειδικότερα για τις 
παραδόσεις πρώτης ύλης που έχουν πραγματοποιηθεί 
εντός του 2015 και μέχρι την δημοσίευση της παρούσας, 
οι φορείς δύνανται να καταθέσουν τις συμβάσεις τους 
στον Ο.Π.Ε.Κ.Ε.Π.Ε μέχρι ένα μήνα μετά τη δημοσίευση 
της παρούσας. 

2) Να παραδίδουν για λογαριασμό των μελών τους την 
ποσότητα πορτοκαλιών χυμοποίησης στις εγκεκριμένες 
μεταποιητικές επιχειρήσεις. Οι προϋποθέσεις έγκρισης 
ορίζονται με απόφαση του Υπουργού ΠΑΠΕΝ. Για το 
έτος ενίσχυσης 2015 θεωρούνται εγκεκριμένες όσες 
μονάδες πληρούν τους όρους του άρθρου 7α). 

3) Να υποβάλλουν ηλεκτρονικά στην ηλεκτρονική 
εφαρμογή του ΟΠΕΚΕΠΕ τα απαιτούμενα στοιχεία για 
κάθε γεωργό. Τα στοιχεία αυτά περιλαμβάνουν τουλά¬ 
χιστον το ΑΦΜ του γεωργού και τη συνολική παραλαμ- 
βανομένη ποσότητα καθώς και την ποσότητα πρώτης 
ύλης που οδηγείται προς χυμοποίηση. 

4) Να τηρούν αρχείο όλων των απαραίτητων δικαι- 
ολογητικών εγγράφων και παραστατικών τα οποία 
απαιτούνται για τους οποιουσδήποτε διοικητικούς ή 
λογιστικούς ελέγχους 

5) Να διευκολύνουν τις αρμόδιες αρχές κατά την 
πραγματοποίηση των ελέγχων. 

6) Στην περίπτωση κατά την οποία ο φορέας λειτουρ¬ 
γεί και ως επιχείρηση μεταποίησης, για τις ποσότητες 
που πρόκειται να χυμοποιήσει στις εγκαταστάσεις του, 
είναι υποχρεωμένος να υποβάλλει στο αρμόδιο περι¬ 
φερειακό γραφείο του Ο.Π.Ε.Κ.Ε.Π.Ε., Υπεύθυνη Δήλωση 
στην οποία να αναφέρεται η ποσότητα πορτοκαλιών 
την οποία δεσμεύεται να χυμοποιήσει σε αυτές. Η κα¬ 
τάθεση της υπεύθυνης δήλωσης πραγματοποιείται το 
αργότερο μέχρι 10 Δεκεμβρίου του προηγούμενου έτους 
παράδοσης. 

Αρθρο 7 

Υποχρεώσεις εγκεκριμένων 
μεταποιητικών επιχειρήσεων 

Οι εγκεκριμένες μεταποιητικές επιχειρήσεις οι οποίες 
παραλαμβάνουν πρώτη ύλη στο πλαίσιο της συνδεδε- 
μένης ενίσχυσης οφείλουν: 

α) Να ανακοινώνουν στον ΟΠΕΚΕΠΕ, στο Υπουργείο 
Παραγωγικής Ανασυγκρότησης, Περιβάλλοντος και 
Ενέργειας (Διεύθυνση Μεταποίησης& Ποιοτικού Ελέγ¬ 
χου Τροφίμων Φυτικής Παραγωγής) και στην οικεία 
ΔΑΟΚ, την πρόθεση συμμετοχής τους στο καθεστώς 


που περιγράφεται στην παρούσα και να συνυπογράφουν 
με τους φορείς, συμβάσεις παράδοσης πρώτης ύλης. 

β) Να συμπληρώνουν ηλεκτρονικά στην από τον ΟΠΕ¬ 
ΚΕΠΕ οριζόμενη εφαρμογή τις συνολικές ποσότητες 
για κάθε φορέα του άρθρου 3 με τον οποίο έχουν συμ¬ 
βληθεί και παραλάβει πρώτη ύλη πορτοκαλιών προς 
χυμοποίηση καθώς και τις συνολικές ποσότητες πορ¬ 
τοκαλιών που αναγράφονται στη σύμβαση μεταποίησης 
ανά φορέα και ανά οικονομικό έτος, ήτοι 31 Δεκεμβρίου. 

γ) Να τηρούν αρχείο όλων των απαραίτητων παρα¬ 
στατικών τα οποία απαιτούνται για τους οποιουσδήποτε 
διοικητικούς ή λογιστικούς ελέγχους. 

δ) Να τηρούν ισοζύγιο παραλαμβανόμενης πρώτης 
ύλης και παραγομένων προϊόντων. Το εν λόγω ισοζύγιο 
αφορά τις παραδόσεις πρώτης ύλης εντός και εκτός 
του καθεστώτος της συνδεδεμένης ενίσχυσης. 

ε) Να διευκολύνουν τις αρμόδιες υπηρεσίες κατά την 
πραγματοποίηση των ελέγχων. 

Αρθρο 8 

Έλεγχοι 

1. Αρμόδια αρχή για το συντονισμό και τη διενέρ¬ 
γεια των ελέγχων ορίζεται ο Οργανισμός Πληρωμών 
και Ελέγχου Κοινοτικών Ενισχύσεων Προσανατολισμού 
και Εγγυήσεων (ΟΠΕΚΕΠΕ). 

2. Οι έλεγχοι για τη συνδεδεμένη στήριξη καλύπτουν 
τους σχετικούς όρους που προβλέπονται στον τίτλο III 
του Καν. (ΕΚ)809/2014, τόσο όσον αφορά τους διοικητι¬ 
κούς ελέγχους (μηχανογραφικούς και διασταυρωτικούς) 
όσο και τους επιτόπιους. Οι λεπτομέρειες διεξαγωγής 
των ελέγχων προσδιορίζονται στις κατ' έτος εκδιδόμε- 
νες από τον ΟΠΕΚΕΠΕ, οδηγίες ελέγχων και εγκυκλίους. 

3. Επιπλέον διενεργούνται διοικητικοί έλεγχοι επα¬ 
λήθευσης στα υποβληθέντα παραστατικά σε ποσοστό 
τουλάχιστον 5% επί των δικαιούχων της ενίσχυσης. 

4. Οι διοικητικοί και οι επιτόπιοι έλεγχοι πραγματοποι¬ 
ούνται με τρόπο ώστε να εξασφαλίζεται η εξακρίβωση 
της τήρησης των όρων για τη χορήγηση των ενισχύ¬ 
σεων, καθώς και των απαιτήσεων και προτύπων που 
σχετίζονται με την πολλαπλή συμμόρφωση 

5. Έλεγχοι διενεργούνται στους γεωργούς, τους φο¬ 
ρείς και τις μεταποιητικές επιχειρήσεις. 

Αρθρο 9 

Ενστάσεις 

1. Αρμόδια Αρχή για την υποβολή ενστάσεων ορίζεται 
η αρμόδια Περιφερειακή Διεύθυνση του ΟΠΕΚΕΠΕ: 

2. Οι ενστάσεις που αφορούν αποτελέσματα επιτόπιου 
ελέγχου, υποβάλλονται εντός διαστήματος δέκα (10) 
εργάσιμων ημερών, από την ολοκλήρωση του ελέγχου 
και την παραλαβή του πρακτικού ελέγχου. 

3. Οι ενστάσεις που αφορούν αποτελέσματα λοιπών 
ελέγχων (διοικητικοί, τηλεπισκόπησης, μηχανογραφικοί και 
διασταυρωτικοΟ υποβάλλονται εντός διαστήματος δέκα 
(10) εργάσιμων ημερών από την έκδοση εντολής πληρωμής. 

Αρθρο 10 

Κυρώσεις - Ανάκτηση Αχρεωστήτως 
καταβληθέντων ποσών 

1. Γεωργός που παρουσίασε ψευδή στοιχεία απορ¬ 
ρίπτεται από το καθεστώς χορήγησης της ενίσχυσης 
κατά τη διάρκεια του τρέχοντος ημερολογιακού έτους. 

2. Εφόσον παρατηρηθούν παρατυπίες για τις εκτάσεις 

οι οποίες δηλώθηκαν για τις ενισχύσεις της παρούσας 
και οφείλονται στον γεωργό, εφαρμόζονται οι μειώσεις 
που προβλέπονται στο άρθρο 77 του Καν (ΕΚ) 1306/2013 
και στο άρθρο 19 του Καν (ΕΚ) 640/2014. 

3. Εφόσον ο γεωργός δεν συμμορφωθεί με τα προ- 
βλεπόμενα για την πολλαπλή συμμόρφωση επιβάλλο¬ 
νται οι προβλεπόμενες κυρώσεις. Επίσης ο ΟΠΕΚΕΠΕ 
μπορεί να επιβάλλει επιπλέον κυρώσεις εφόσον αυτές 
προβλέπονται από την ισχύουσα κοινοτική νομοθεσία. 

4. Σε περίπτωση αχρεωστήτως καταβληθέντων πο¬ 
σών στους δικαιούχους εφαρμόζονται οι διατάξεις του 
άρθρου 63 του Καν. (ΕΚ) 1306/2013 και της παρ. 3 του 
άρθρου 19 του Καν. (ΕΚ) 640/2014 και του άρθρο 7 του 
Καν (ΕΚ) 809/2014. Όπου δεν δύναται να εφαρμοστεί 
η παρ. 3 του άρθρο 19 του Καν. (ΕΚ) 640/2014 και του 
άρθρο 7 του Καν (ΕΚ) 809/2014 η διαδικασία ανάκτησης 
τυχόν αχρεωστήτως καταβληθέντων ποσών πραγματο¬ 
ποιείται σύμφωνα με τις διατάξεις του άρθρο 28 του 
Ν. 2520/1997, όπως ισχύει. 

Αρθρο 11 

Τελικές διατάξεις 

1. Η παρούσα απόφαση ισχύει από το έτος ενίσχυσης 
2015. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαρτίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΕΥΑΓΓΕΛΟΣ ΑΠΟΣΤΟΛΟΥ 
-♦- 

Αριθμ. 317 (2) 

Καθορισμός πάγιου χορηγήματος καθαριότητας ΥΔΕ 

Ν. Ρεθύμνης έτους 2015. 

Ο ΠΡΟΪΣΤΑΜΕΝΟΣ ΥΠΗΡΕΣΙΑΣ 
ΔΗΜΟΣΙΟΝΟΜΙΚΟΥ ΕΛΕΓΧΟΥ Ν. ΡΕΘΥΜΝΗΣ 

Έχοντας υπόψη 

1. Τις διατάξεις του Ν. 2362/1995 «Περί κωδικός Δημο¬ 
σίου Λογιστικού» όπως τροποποιήθηκε με τον Ν 3871/ 
2010 και τον Ν. 3943/2011. 

2. Τις διατάξεις του Π.δ. 113/2010 « Ανάληψη υποχρε¬ 
ώσεων από τους Διατάκτες». 

3. Τις διατάξεις του άρθρου 45 παρ. 10α του Ν. 4071/2012 
«Ρυθμίσεις για την τοπική ανάπτυξη, την αυτοδιοίκηση 
και την αποκεντρωμένη διοίκηση Ενσωμάτωση Οδηγίας 
2009/50/ΕΚ» (Α' 85). 

4. Την υπ’ αριθμ. 2/5091/0026 (ΦΕΚ Β' 1741/25-5-2012) 
απόφαση του Υπουργού Οικονομικών «Καθορισμός δια¬ 
δικασίας και δικαιολογητικών για την πληρωμή δαπανών 
πάγιων κατ’ αποκοπή χορηγημάτων και μισθωμάτων 
κτιρίων δημοσίων Υπηρεσιών». 

5. Τον Εγκεκριμένο Προϋπολογισμό Περιφερειακών 
Υπηρεσιών Υπ. Οικονομικών οικ. έτους 2015 και την πί¬ 
στωση που έχει εγγράφει σ’ αυτόν για κατ’ αποκοπή 
χορήγημα καθαριότητας της ΥΔΕ Ν. Ρεθύμνης (ΚΑΕ 
1232), αποφασίζουμε: 

1. Καθορίζουμε την πάγια επιχορήγηση για το διάστη¬ 
μα Ιανουάριου - Δεκεμβρίου 2015 της ΥΔΕ Ν. Ρεθύμνης 
για την αντιμετώπιση δαπανών καθαριότητας (ΚΑΕ 1232) 
στο ποσό των χιλίων διακοσίων (1.200,00) ευρώ (100,00 
ευρώ μηνιαίως). 

2. Η ανωτέρω επιχορήγηση θα καταβάλλεται από την 
ΥΔΕ Ν. Ρεθύμνης με έκδοση χρηματικού εντάλματος. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 26 Φεβρουάριου 2015 

Ο Προϊστάμενος 
ΙΩΑΝΝΗΣ ΗΛΙΑΔΗΣ 

-♦- 

Αριθμ. 994 (3) 

Καθορισμός παγίου κατ’ αποκοπή χορηγήματος καθα¬ 
ριότητας για την ΕΛ.Υ.Τ. Θεσσαλονίκης. 

Η ΑΝΑΠΛΗΡΩΤΡΙΑ ΔΙΕΥΘΥΝΤΡΙΑ ΤΗΣ ΕΛΕΓΚΤΙΚΗΣ 
ΥΠΗΡΕΣΙΑΣ ΤΕΛΩΝΕΙΩΝ ΘΕΣΣΑΛΟΝΙΚΗΣ 

Έχοντας υπόψη: 

1. Το Ν. 4270/2014 (ΦΕΚ 143 Α') «Αρχές δημοσιονομικής 
διαχείρισης και εποπτείας (ενσωμάτωση της Οδηγίας 
2011/85ΕΕ) - δημόσιο λογιστικό και άλλες διατάξεις». 

2. Την υπ’ αριθμ. Δ5Α1066664 ΕΞ 2012/24-04-2012 Από¬ 
φαση Υπ. Οικ/κών «Τροποποίηση Απόφασης Ορισμού 
Δευτερευόντων Διατακτών». 

3. Το Π.δ. 151/1998 «Διαδικασία ελέγχου, εκκαθάρισης 
και εντολής πληρωμής των δαπανών του Δημοσίου». 

4. Την 194902/69 Απόφαση Υπ. Οικονομικών «Περί δια¬ 
δικασίας πληρωμής σταθερών, διαρκούς ή περιοδικού 
χαρακτήρα δαπανών» (ΦΕΚ Β' 777), όπως τροποποιήθηκε 
από το Ν. 4071/2012 (ΦΕΚ Α' 85/2012). 

5. Το άρθρο 2 της υπ’ αριθμ. 2/5091/0026/25-05-2012 
απόφασης του Υπ. Οικονομικών «Καθορισμός διαδικα¬ 
σίας κ.λπ.» (ΦΕΚ Β' 285), αποφασίζουμε: 

Καθορίζουμε την πάγια επιχορήγηση για καθαριότητα, 
για το χρονικό διάστημα έως 31-12-2015 της Ελεγκτικής 
Υπηρεσίας Τελωνείων Θεσσαλονίκης σε 5.280,00 €. 

Η δαπάνη αυτή θα βαρύνει την πίστωση του προϋπο¬ 
λογισμού εξόδων του Ειδικού Φορέα 23-180 και Κωδικού 
Αριθμού Εξόδου 1232 του οικ. έτους 2015. 

Η παραπάνω πίστωση θα εισπράττεται τμηματικά από 
τον Προϊστάμενο, μέσω χρηματικού εντάλματος, για 
την πληρωμή δαπανών καθαρισμού των γραφείων της 
ΕΛ.Υ.Τ. Θεσσαλονίκης. 

Μετά τη λήξη του τρέχοντος έτους ο Διευθυντής της 
ανωτέρω Υπηρεσίας, ως υπεύθυνος διαχειριστής της 
πίστωσης αυτής υποχρεούται να αποδώσει λογαριασμό 
σωστής διαχείρισης της, υποβάλλοντας πλήρη δικαιο- 
λογητικά στην Υπηρεσία του. 

Καταχωρίστηκε στο Βιβλίο Εγκρίσεων και Εντολών 
Πληρωμής με α/α 21925. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θέρμη, 10 Μαρτίου 2015 

Η Αναπληρώτρια Προϊσταμένη 
ΕΥΦΡΑΣΙΑ ΑΙΓΥΠΤΙΑΔΟΥ 

-♦- 

Αριθμ. 149939/13656 (4) 

Τ ροποποίηση συστατικής πράξης του Ν.Π.Δ.Δ με την επω¬ 
νυμία «ΠΝΕΥΜΑΤΙΚΟ & ΚΑΛΛΙΤΕΧΝΙΚΟ ΚΕΝΤΡΟ ΣΤΑ- 
ΦΙΔΟΚΑΜΠΟΥ» του Δήμου ΑΝΔΡΑΒΙΔΑΣ-ΚΥΛΛΗΝΗΣ. 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 

ΠΕΛΟΠΟΝΝΗΣΟΥ - ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του Ν. 3852/2010 «Πρόγραμμα ΚΑΛ- 

ΛΙΚΡΑΤΗΣ» (ΦΕΚ 87Α') και ιδίως των άρθρων 103 και 
280 παρ. I. 

2. Τις διατάξεις του άρθρου 8. του Π.δ. 139/2010 (ΦΕΚ 
232/τ.Α'/27-12-2010) Οργανισμός της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου. 

3. Τις διατάξεις των άρθρων 239, 240, 241 του 
Ν. 3463/2006 (ΦΕΚ 114 τ.Α'/8-6-2006 «Κύρωση του Κώ¬ 
δικα Δήμων και Κοινοτήτων». 

4. Την υπ’ αριθμ. 15650/1253/2011 (ΦΕΚ 480/τ.Β'/29-3-2011) 
απόφασης του Γενικού Γραμματέα Αποκεντρωμένης 
Διοίκησης Πελ/σου, Δυτ. Ελλάδας και Ιονίου «περί με¬ 
ταβίβασης αρμοδιοτήτων και παροχής εξουσιοδότησης 
υπογραφής στον Γενικό Διευθυντή και τους Προϊσταμέ¬ 
νους των Υπηρεσιών - με εντολή Γ ενικού Γ ραμματέα». 

5. Τις διατάξεις του άρθρου 16 του Ν. 4147/2013 (ΦΕΚ 
98/τ.Α726-4-2013). 

6. Την συστατική πράξη του Νομικού Προσώπου με 
την επωνυμία «ΠΝΕΥΜΑΤΙΚΟ & ΚΑΛΛΙΤΕΧΝΙΚΟ ΚΕΝΤΡΟ 
ΣΤΑΦΙΔΟΚΑΜΠΟΥ» που δημοσιεύθηκε στο ΦΕΚ Β' 127/ 
Β/27-02-1992, καθώς και τις τροποποιήσεις αυτής που 
δημοσιεύθηκαν στα ΦΕΚ 6/Β'/19-01-1993, ΦΕΚ 275/Β7 
9-3-2000 και ΦΕΚ 877/Β713-05-2008. 

7. Την υπ’ αριθμ. 36281/2011 απόφαση του ΥΠ.ΕΣ που 
δημοσιεύθηκε στο υπ’ αριθμ. ΦΕΚ 1765/Β75-8-2011 περί 
διατήρησης ως αυτοτελούς (και μη συγχωνευόμενου) 
νομικού προσώπου δημοσίου δικαίου του Δήμου Αν- 
δραβίδας-Κυλλήνης. 

8. Την υπ’ αριθμ. 184/2014 απόφαση του Δημοτικού 
Συμβουλίου του Δήμου Ανδραβίδας-Κυλλήνης περί 
τροποποίησης της συστατικής πράξης του Ν.Π.Δ.Δ «με 
την επωνυμία «ΠΝΕΥΜΑΤΙΚΟ & ΚΑΛΛΙΤΕΧΝΙΚΟ ΚΕΝΤΡΟ 
ΣΤΑΦΙΔΟΚΑΜΠΟΥ», αποφασίζουμε:. 

Τροποποιούμε τη συστατική πράξη του Ν.Π. του Δήμου 
Ανδραβίδας-Κυλλήνης με την επωνυμία «ΠΝΕΥΜΑΤΙΚΟ 
& ΚΑΛΛΙΤΕΧΝΙΚΟ ΚΕΝΤΡΟ ΣΤΑΦΙΔΟΚΑΜΠΟΥ» και συ¬ 
γκεκριμένα όπως παρακάτω: 

1) Το Ν.Π.Δ.Δ. με την επωνυμία «ΠΝΕΥΜΑΤΙΚΟ & ΚΑΛ¬ 
ΛΙΤΕΧΝΙΚΟ ΚΕΝΤΡΟ ΣΤΑΦΙΔΟΚΑΜΠΟΥ» διοικείται από 
εννέα (9) μέλη: 

α) Τέσσερις (4) αιρετούς (Δημοτικούς Συμβούλους 
μεταξύ των οποίων μπορεί να είναι και ο Δήμαρχος) 
με τους αναπληρωτές τους, από τους οποίους ο δύο 
(2) ορίζονται από την μειοψηφία. Σε περίπτωση που η 
μειοψηφία δεν ορίσει Δημοτικούς Συμβούλους, ή εκείνοι 
που έχει ορισθεί παραιτηθούν, χωρίς να αντικαταστα- 
θούν, μετέχουν σύμβουλοι της πλειοψηφίας. 

β)Ένας εκπρόσωπος της Τοπικής Κοινότητας Σταφι¬ 
δοκάρπου με τον αναπληρωτή του. 

γ) Τέσσερις (4) δημότες ή κατοίκους της Τοπικής Κοι¬ 
νότητας Σταφιδοκάμπου, που είναι χρήστες των υπη¬ 
ρεσιών του νομικού προσώπου ή που έχουν ανάλογη 
επαγγελματική ή κοινωνική δράση ή ειδικές γνώσεις 
ανάλογα με το σκοπό του νομικού προσώπου, με τους 
αναπληρωτές τους. 

2) Εκλέγεται, μετά τον ορισμό των μελών από το Δη¬ 
μοτικό Συμβούλιο, ανάμεσα από αυτά τα τακτικά μέλη, 
ο Πρόεδρος και ο Αντιπρόεδρος του Διοικητικού Συμ¬ 
βουλίου, πλην της περιπτώσεως που μέλος έχει ορι- 
σθεί ο Δήμαρχος, ο οποίος αυτοδίκαια καθίσταται και 
Πρόεδρος του Διοικητικού Συμβουλίου του Ν.Π.Δ.Δ. Τον 
Πρόεδρο του Διοικητικού Συμβουλίου σε περίπτωση 
απουσίας του ή κωλύματος αναπληρώνει ο Αντιπρόε¬ 
δρος. Το Ν.Π.Δ.Δ. εκπροσωπείται στα δικαστήρια και σε 


κάθε δημόσια αρχή από τον Πρόεδρο και όταν αυτός 
κωλύεται ή απουσιάζει από τον Αντιπρόεδρο. 

3) Η θητεία των μελών του Διοικητικού Συμβουλίου 
του Ν.Π.Δ.Δ. ορίζεται με απόφαση του Δημοτικού Συμ¬ 
βουλίου και λήγει με την εγκατάσταση του νέου Διοι¬ 
κητικού Συμβουλίου. Τα μέλη του Διοικητικού Συμβουλί¬ 
ου μπορούν να αντικατασταθούν κατά τη διάρκεια της 
θητείας τους με απόφαση του Δημοτικού Συμβουλίου 
για σοβαρό λόγο που ανάγεται στην άσκηση των κα¬ 
θηκόντων τους. 

Κατά τα λοιπά ισχύει η προηγούμενη συστατική πράξη 
του Νομικού Προσώπου με την επωνυμία «ΠΝΕΥΜΑ¬ 
ΤΙΚΟ & ΚΑΛΛΙΤΕΧΝΙΚΟ ΚΕΝΤΡΟ ΣΤΑΦΙΔΟΚΑΜΠΟΥ» 
(απόφαση Κ.Σ. 8/1992 που δημοσιεύθηκε στο ΦΕΚ 127/ 
τεύχος Β727-2-1992 και έχει τροποποιηθεί με τις αριθμ. 
52/92 απόφαση του Κοινοτικού Συμβουλίου(ΦΕΚ 6/τ.Β7 
19-1-1993), 80/1999 απόφαση του δημοτικού συμβουλίου 
Δήμου Ανδραβίδας(ΦΕΚ 275/τ.Β79-3-2000), 36/2008 
απόφαση του δημοτικού συμβουλίου Δήμου Ανδραβί- 
δας(ΦΕΚ 877/τ.Β7ΐ3-5-2008). 

Κατά τα λοιπά ισχύει παραπάνω αναφερόμενη συστα¬ 
τική πράξη του Ν.Π.Δ.Δ με την επωνυμία «ΠΝΕΥΜΑΤΙΚΟ 
& ΚΑΛΛΙΤΕΧΝΙΚΟ ΚΕΝΤΡΟ ΣΤΑΦΙΔΟΚΑΜΠΟΥ. 

Από την δημοσίευση της παρούσας στο ΦΕΚ δεν προ- 
καλείται δαπάνη σε βάρος του κρατικού προϋπολογι¬ 
σμού, ούτε σε βάρος του προϋπολογισμού του Δήμου 
Ανδραβίδας - Κυλλήνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 21 Ιανουάριου 2015 

Με εντολή Γ ενικού Γ ραμματέα 
Αποκεντρωμένης Διοίκησης 
Η Αναπληρώτρια Γ ενική Δ/ντρια 
ΓΕΩΡΓΙΑ ΠΑΤΑΚΙΑΡΑ 
-♦- 

Αριθμ. οικ.29556/1844 (5) 

Παροχή εξουσιοδότησης υπογραφής «Με εντολή Εκτε¬ 
λεστικού Γ ραμματέα» στον Προϊστάμενο του Τ μήμα- 
τος Κτηνιατρικής της Π.Ε. Ιωαννίνων. 

Ο ΕΚΤΕΛΕΣΤΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 242 του Ν. 3852/2010 «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης -Πρόγραμμα Καλλικράτης» (ΦΕΚ 87/ 
Α707-06-2010). 

2. Τις διατάξεις της παραγράφου 7 του άρθρου 45 
του Ν. 3979/2011 «Για την ηλεκτρονική διακυβέρνηση και 
λοιπές διατάξεις» (ΦΕΚ 138/Α72011). 

3. Τις διατάξεις του Ν. 3528/2007 «Κύρωση του Κώδικα 
Κατάστασης Δημοσίων Πολιτικών Διοικητικών Υπαλλή¬ 
λων και Υπαλλήλων Ν.Π.Δ.Δ.» (ΦΕΚ 26/Α709-02-2007). 

4. Τις διατάξεις του άρθρου 7 παρ. 2 περ. β. του 
Ν. 3469/2006 «Εθνικό Τυπογραφείο, Εφημερίς της Κυ¬ 
βερνήσεως και λοιπές διατάξεις» (ΦΕΚ 131/Α728-6-2006). 

5. Τις διατάξεις του άρθρου 9 του Ν. 2690/1999 «Κώ¬ 
δικας Διοικητικής Διαδικασίας»(ΦΕΚ 45/Α709-03-1999) 
όπως τροποποιήθηκε και ισχύει. 

6. Τις διατάξεις των άρθρων 54 και 90 του Π.δ. 63/2005 
(ΦΕΚ 98 Α722-4-2005)«Κωδικοποίηση της νομοθεσίας 
για την Κυβέρνηση και τα κυβερνητικά όργανα.». 

7. Τις διατάξεις του Π.δ. 140/2010 «Οργανισμός της 
Περιφέρειας Ηπείρου» (ΦΕΚ 233/τ.Α'/27-12-2010). 

8. Την υπ’ αριθμ. 93617/8049/05-09-2014 απόφαση του 
Περιφερειάρχη Ηπείρου (ΦΕΚ 1287 τ.Γ725-09-2014), «Διο¬ 
ρισμός Μετακλητού Εκτελεστικού Γραμματέα». 

9. Την υπ’ αριθμ. οικ.25999/1670/03-03-2015, απόφαση 
του Περιφερειάρχη Ηπείρου περί μετακίνησης-τοπο- 
θέτησης Προϊσταμένου στο Τμήμα Κτηνιατρικής της 
Π.Ε. Ιωαννίνων. 

10. Την ανάγκη εύρυθμης λειτουργίας του Τμήματος 
Κτηνιατρικής της Π.Ε. Ιωαννίνων. 

11. Την ανάγκη απλούστευσης των διαδικασιών και 
την ταχύτερη διεκπεραίωση των υπηρεσιακών θεμάτων. 

12. Το γεγονός ότι από την παρούσα απόφαση δεν 
προκαλείται δαπάνη σε βάρος του προϋπολογισμού 
του κράτους ή της Περιφέρειας Ηπείρου, αποφασίζουμε: 

Τροποποιείται μερικώς η υπ’ αριθμ. οικ.140751/11586/ 
31-12-2014 απόφαση που δημοσιεύθηκε στον Αρ. 73/ 
16-01 -2015/τ.Γ ΦΕΚ. 

Συγκεκριμένα παρέχεται το δικαίωμα εξουσιοδότησης 
της υπογραφής «Με εντολή Εκτελεστικού Γ ραμματέα» 
στον Προϊστάμενο του Τμήματος Κτηνιατρικής της Π.Ε. 
Ιωαννίνων, για την υπογραφή της έγκρισης μετακινή¬ 
σεων εκτός έδρας εντός της Περιφέρειας Ηπείρου των 
υπαλλήλων που ανήκουν στο Τμήμα της Διεύθυνσης 
στην οποία προΐσταται. 

Κατά τα λοιπά ισχύει η ως άνω υπ’ αριθμ.οικ.140751/11586/ 
31-12-2014 απόφαση που δημοσιεύθηκε στον Αρ. 73/ 
16-01-2015/τ.Γ ΦΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 10 Μαρτίου 2015 

Ο Εκτελεστικός Γραμματέας Περιφέρειας 
ΔΗΜΗΤΡΙΟΣ ΣΙΩΛΟΣ 

-♦- 

Αριθμ. 407 (6) 

Χορήγηση άδειας Λειτουργίας Μονάδας Φροντίδας Ηλι¬ 
κιωμένων Κερδοσκοπικού Χαρακτήρα (Μ.Φ.Η.-Κ.Χ.) 
με την επωνυμία «ΑΝΘΕΜΙΣ» ιδιοκτησίας Μαργαρί¬ 
τας Μόλβαλη. 

Ο ΑΝΤΙΠΕΡΙΦΕΡΕΙΑΡΧΗΣ ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 3852/2010 (ΦΕΚ 87/τ.Α'/2010) 
άρθρο 186 παρ. II τομέας Ζ, περίπτωση II αριθ. 1, «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης-Πρόγραμμα Καλλικράτης». 

2. Το Π.δ. 148/2010 (ΦΕΚ 241/Α'/27-12-2010) «Οργανισμός 
της Περιφέρειας Στερεός Ελλάδας». 

3. Την υπ’ αριθμ (οικ)98333/2817/4-09-2014/τ.Β' (ΦΕΚ 
579/τ.ΥΟΔΔ/24-09-2014 απόφαση του Περιφερειάρχη 
Στερεός Ελλάδας «Ορισμός Αντιπεριφερειαρχών στην 
Περιφέρειας Στερεός Ελλάδας και ανάθεση άσκησης 
Τ ομεών-Αρμοδιοτήτων.» 

4. Το Ν. 3861/2010 (ΦΕΚ 112/τ.Α7ΐ3-7-2010) «Ενίσχυση 
της Διαφάνειας με την υποχρεωτική ανάρτηση των νό¬ 
μων και πράξεων των κυβερνητικών, διοικητικών και 
αυτοδιοικητικών οργάνων στο διαδίκτυο-Πρόγραμμα 
Διαύγεια και άλλες διατάξεις». 

5. Τις διατάξεις του Ν. 2345/1995 (ΦΕΚ 213/τ.Α7ΐ995) 
«Οργανωμένες Υπηρεσίες Παροχής Προστασίας από 
φορείς Κοινωνικής Πρόνοιας και άλλες διατάξεις.» 


6. Τις διατάξεις της Υ.Α. αρ.Π4β/οικ.3176/96 (ΦΕΚ 455/ 
τ.Β7ΐ996) «Προϋποθέσεις ίδρυσης-λειτουργίας Μ.Φ.Η. 
από ιδιώτες (κερδοσκοπικού χαρακτήρα)». 

7. Τις διατάξεις της ΥΑ. αρ.Π1γ/οικ.81551/25-6-2007 
(ΦΕΚ 1136/τ.Β72007) «τροποποίηση και συμπλήρωση 
των ΥΑ.αρ.Π4β/οικ.3176/6-6-1996 (ΦΕΚ 455/τ.Β7ΐ996) και 
Π4β/οικ.4690/96 (ΦΕΚ 833/τ.Β7ΐ996) Υ.Α. «Προϋποθέσεις 
ίδρυσης-λειτουργίας Μ.Φ.Η., από ιδιώτες κερδοσκοπικού 
χαρακτήρα και μη αντίστοιχα, όπως τροποποιήθηκε με 
τις ΠΙγ/οικ. 129673/09 ΦΕΚ 2190/τ.Β' και Π1γ/οικ.80794/11 
ΦΕΚ 1736/τ.Β72011 και ισχύει. 

8. Την υπ’ αριθμ. 951/06-06-2014 απόφαση του Εντε¬ 
ταλμένου Περιφερειακού Συμβούλου Υγείας «περί χο¬ 
ρήγησης άδειας ίδρυσης Μ.Φ.Η. μη κερδοσκοπικού χα¬ 
ρακτήρα με την επωνυμία «ΑΝΘΕΜΙΣ». 

9. Την με αριθμ. πρωτ. 5345/14-09-2014 αίτηση με τα 
προβλεπόμενα δικαιολογητικά της Μαργαρίτας Μόλ¬ 
βαλη, για τη χορήγηση άδειας λειτουργίας Μονάδας 
Φροντίδας Ηλικιωμένων. 

10. Το από 23-10-2014 πρακτικό της αρμόδιας Επιτρο¬ 
πής, αποφασίζουμε: 

1. Χορηγούμε άδεια λειτουργίας Μονάδας Φροντίδας 
Ηλικιωμένων - Κερδοσκοπικού χαρακτήρα (Μ.Φ.Η.-Κ.Χ.), 
με την επωνυμία «ΑΝΘΕΜΙΣ», ιδιοκτησίας της ΜΑΡΓΑ¬ 
ΡΙΤΑΣ ΜΟΛΒΑΛΗ του Δημητρίου, η οποία εδρεύει στην 
Χαλκίδα και στην οδό Χαϊνά 93. 

2. Η επιχείρηση θα είναι δυναμικότητας 43 κλινών. 

3. Οποιαδήποτε παρέκκλιση ή μη συμμόρφωση προς 
τις ρυθμίσεις της σχετικής νομοθεσίας που διέπει την 
ίδρυση και λειτουργία Μ.Φ.Η., συνεπάγεται την άρση 
της άδειας ίδρυσης και λειτουργίας της εν λόγω επι¬ 
χείρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 10 Μαρτίου 2015 

Ο Αντιπεριφερειάρχης 
ΚΩΝ/ΝΟΣ ΜΠΑΚΟΜΗΤΡΟΣ 

-♦- 

Αριθμ. 3022 (7) 

Ένταξη υπηρετούντος στο Πανεπιστήμιο Θεσσαλίας 
υπαλλήλου, ΠΕ κατηγορίας, με σύμβαση ιδιωτικού 
δικαίου αορίστου χρόνου (ΙΔΑΧ), στην κατηγορία Ερ¬ 
γαστηριακού Διδακτικού Προσωπικού (Ε.ΔΙ.Π.). 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Π.δ. 83/1984, όπως τροποποιήθηκε 
και ισχύει σήμερα. 

2. Τις διατάξεις του Π.δ. 167/1988 (ΦΕΚ 76/Α') Ίδρυση 
θέσεων Ε.Ε.Π. και Ε.Δ.Τ.Π. στο Πανεπιστήμιο Θεσσαλίας. 

3. Τ ις διατάξεις των άρθρων 29 και 79 του Ν. 4009/2011 
(ΦΕΚ 195/Α'). 

4. Τις διατάξεις του άρθρου 39 παρ. 21 του Ν. 4186/2013 
(193/Α'), με την οποία τροποποιήθηκε το άρθρο 79 παρ. 3 
εδ. δ' του Ν. 4009/2011. 

5. Τις διατάξεις του άρθρου 68, παρ. 3, περίπτ. 5 του 
Ν. 4235/2014 (ΦΕΚ 32/Α'). 

6. Τις διατάξεις του άρθρου 8 παρ. 18 και 20 του 
Ν. 4009/2011 όπως τροποποιήθηκε με το άρθρο 2 παρ. 9 
του Ν. 4076/2012 (ΦΕΚ 159/Α'). 

7. Τη με αριθμ. 2702/05-03-2014 (ΑΔΑ: ΒΙΚΣ469Β7Ξ- 
ΧΧΕ) Διαπιστωτική πράξη του Πρύτανη για την αυτό- 

δίκαια μετατροπή των θέσεων Ε.Ε.ΔΙ.Π, κλάδου II σε 
θέσεις Ε.ΔΙ.Π. 

8. Τις διατάξεις του άρθρου 55 παρ. 2 του Ν. 4264/2014 
(ΦΕΚ 118/Α'). 

9. Τη με αριθμ. πρωτ. 11/13-1-2015 εισήγηση της Τρι¬ 
μελούς Εισηγητικής Επιτροπής της Σχολής Ανθρωπι¬ 
στικών και Κοινωνικών Επιστημών του Πανεπιστημίου 
Θεσσαλίας. 

10. Την απόφαση της Κοσμητείας της Σχολής Αν¬ 
θρωπιστικών και Κοινωνικών Επιστημών στην αριθμ. 41/ 
28-1-2015 συνεδρίασή της. 

11. Την απόφαση της Συγκλήτου του Πανεπιστημίου 
Θεσσαλίας στην αριθμ. 152/6-3-2015 συνεδρίασή της. 

12. Τα στοιχεία του προσωπικού Μητρώου της υπαλ¬ 
λήλου. 

13. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

την ένταξη της Χατζοπούλου Κατιφένειας-Αγγελικής 
του Παρασκευά, υπαλλήλου με σύμβαση ιδιωτικού δι¬ 
καίου αορίστου χρόνου (ΙΔΑΧ), κατηγορίας ΠΕ, στην 


κατηγορία Εργαστηριακού Διδακτικού Προσωπικού 
(Ε.ΔΙ.Π.), με ειδικότητα «Εφαρμοσμένη Προσχολική Παι¬ 
δαγωγική», για εργαστηριακό - εφαρμοσμένο διδακτικό 
έργο του Παιδαγωγικού Τμήματος Προσχολικής Εκπαί¬ 
δευσης της Σχολής Ανθρωπιστικών και Κοινωνικών Επι¬ 
στημών του Πανεπιστημίου Θεσσαλίας, διατηρώντας 
την βαθμολογική και μισθολογική του κατάσταση, μέχρι 
την έκδοση του κατά τις διατάξεις της παρ. 6 του άρ¬ 
θρου 29 του Ν. 4009/2011 Προεδρικού διατάγματος, επει¬ 
δή είναι κάτοχος διδακτορικού διπλώματος με γνωστικό 
αντικείμενο ίδιο ή συναφές με τα γνωστικά αντικείμενα 
που θεραπεύει το Πανεπιστήμιο Θεσσαλίας. 

Η θέση που κατέχει μετατρέπεται αυτοδίκαια σε αντί¬ 
στοιχη θέση των προβλεπόμενων στο άρθρο 29 του 
Ν. 4009/2011 μελών κατηγορίας Ε.ΔΙ.Π. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 10 Μαρτίου 2015 

Ο Πρύτανης 
ΓΕΩΡΓΙΟΣ ΠΕΤΡΑΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΝ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΙ·9τ) 


Ηλεκτρονική Διεύθυνση: ήίίρ://νννννν.β1.9Γ - β-Γπαϋ: ννβόιπ33ίβι·.βί@βί.9ΐ' 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020044624031 50008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































